== Erhverv ==
[[Fil:Saltsydehytte læsø.JPG|thumb|Saltsydehytten på Rønnerne med udsigtstårn til venstre.]]
I dag er de tre primære erhverv [[turisme]], [[fiskeri]] og [[landbrug]]. Turisme er et centralt erhverv på øen – ikke mindst på grund af den generelle tilbagegang inden for fiskeriet, som gennem tiden har reduceret øens fiskerflåde betydeligt. I 2020 besøgte 110.000 mennesker øen.<ref>[https://nyheder.tv2.dk/lokalt/2021-06-24-foerste-danske-kommune-faerdigvaccineret Første danske kommune færdigvaccineret]. [[TV 2]]. Hentet 24/6-2021</ref> Foruden en række hoteller og spisesteder, vandrerhjem og campingpladser har øen fået en [[golf]]bane med tilhørende hotel. Desuden bliver der fabrikeret forskellige former for [[kunsthåndværk]], [[uld]]produkter, [[pølse]]r og [[øl]]. Men det vel nok mest kendte tiltag inden for Læsøs turisme er saltsydning, der i 1990'erne blev genoptaget i en rekonstruktion af en saltsydehytte fra middelalderen. Dette skete som en kombination af [[arkæologi]]sk forskning og turistattraktion. Projektet viste sig at blive en stor succes, og saltsydehytterne ved Rønnerne er i dag øens mest besøgte turiststed, lige som det har udviklet sig til en bæredygtig arbejdsplads. Saltet bliver solgt – både fra selve hytten og til restauranter i hele Danmark. Ved saltsydehytten kan man opleve sydningen, som man i henhold til historiske kilder mener, den oprindeligt fandt sted
Naturbeskyttelse